วัดโพธาราม (อำเภอศรีประจันต์)

**วัดโพธาราม** ตั้งอยู่เลขที่ 119 หมู่ที่ 4 ตำบลบางงาม อำเภอศรีประจันต์ จังหวัดสุพรรณบุรี เป็นวัดราษฎร์ คณะสงฆ์มหานิกาย เขตปกครองคณะสงฆ์ตำบลบางงาม อำเภอศรีประจันต์ จังหวัดสุพรณบุรี คณะสงฆ์ ภาค14
thumb|256x256px|''ภาพมุมสูง วัดโพธาราม (บ้านคอยเหนือ) ถ่ายเมื่อ วันที่ 23 กุมภาพันธ์ พ.ศ. 2561''

## ประวัติ
เดิมชื่อ **วัดบ้านคอยเหนือ** ตั้งอยู่ริมแม่น้ำท่าว้า ฝั่งตะวันออก ห่างจากท่าคอย ราว 1 กิโลเมตร ตามพระราชพงศาวดารบันทึกว่าสมเด็จพระนเรศวรมหาราชเสด็จยกทัพมาปะทะข้าศึกบริเวณนี้ ครั้งสงครามยุทธหัตถี พ.ศ. 2135 

วัดสร้างเมื่อใดไม่ปรากฏหลักฐานชัดเจน สันนิษฐานจากโบราณวัตถุ โบราณสถาน ที่ปรากฏ คือ ใบเสมา วิหาร (อุโบสถหลังเก่า) มีรูปแบบศิลปกรรมและสถาปัตยกรรมสมัยกรุงศรีอยุธยาตอนปลาย จึงสันนิษฐานว่าวัดแห่งนี้น่าจะสร้างขึ้นตั้งแต่นั้นเป็นอย่างน้อย

เมื่อ พ.ศ. 2480 ทางวัดปรับสภาพภูมิประเทศในวัด ได้ขุดพบเครื่องปั้นดินเผา อาวุธโลหะ ดาบ โล่ ขอ ง้าว สภาพผุพังจำนวนหนึ่ง ต่อมา พ.ศ. 2524 กรมชลประทานขุดลอกแม่น้ำบริเวณวัด พบอาวุธโลหะลักษณะเป็นดาบ โล่ จมอยู่ในท้องน้ำอีกจำนวนหนึ่ง สภาพชำรุดผุพังทั้งสิ้น จากลักษณะที่พบมีผู้สันนิษฐานว่าอาจมีอายุอยู่ในสมัยกรุงศรีอยุธยา

ที่ดินตั้งวัดมีพื้นที่จำนวน 33 ไร่ 52 ตารางวา ได้รับอนุญาตตั้งวัดเมื่อ พ.ศ. 2345 ได้รับพระราชทานวิสุงคามสีมาเมื่อวันที่ 8 กันยายน พ.ศ. 2487 เขตวิสุงคามสีมา กว้าง 40 เมตร ยาว 80 เมตร

เป็นวัดซึ่งมีอดีตเจ้าอาวาส คือ พระครูโอภาสพุทธิคุณ (กอง โอภาสโก) เป็นพระเถราจารย์ที่มีชื่อเสียง เป็นที่เคารพนับถือของประชาชน วัตถุมงคลของท่านได้รับความนิยม

เป็นโบราณสถาน หมายเลขทะเบียน 0010631 ของกรมศิลปากรที่ขึ้นทะเบียนตามพระราชบัญญัติโบราณสถาน โบราณวัตถุ ศิลปวัตถุและพิพิธภัณฑสถานแห่งชาติ เมื่อวันที่ 25 มกราคม พ.ศ.2556


ไฟล์:วิหาร วัดโพธาราม (บ้านคอยเหนือ) 4.jpg|*ภาพวิหาร ก่อนบูรณะ ถ่ายเมื่อวันที่ 15 มีนาคม พ.ศ. 2550* 
ไฟล์:วิหาร วัดโพธาราม (บ้านคอยเหนือ) 5.jpg|*ภาพวิหาร ก่อนบูรณะ ถ่ายเมื่อวันที่ 15 มีนาคม พ.ศ. 2550* 
ไฟล์:วิหาร วัดโพธาราม (บ้านคอยเหนือ) 6.jpg|*ภาพวิหาร ก่อนบูรณะ ถ่ายเมื่อวันที่ 15 มีนาคม พ.ศ. 2550* 
ไฟล์:วิหาร วัดโพธาราม (บ้านคอยเหนือ) 3.jpg|*ภาพวิหาร ก่อนบูรณะ ถ่ายเมื่อวันที่ 15 มีนาคม พ.ศ. 2550* 
ไฟล์:พระพุทธรูปในวิหาร วัดโพธาราม (บ้านคอยเหนือ) 3.jpg|*ภายในวิหาร ก่อนบูรณะ ถ่ายเมื่อวันที่ 15 มีนาคม พ.ศ. 2550* 
ไฟล์:ใบเสมาหินทราย สมัยอยุธยา.jpg|*ใบเสมาหินทรายแดง ในวิหาร ถ่ายเมื่อวันที่ 15 มีนาคม พ.ศ. 2550* 


## ลำดับเจ้าอาวาส
ลำดับเจ้าอาวาส และผู้รักษาการแทนเจ้าอาวาสวัดโพธาราม (เท่าที่พบข้อมูล)


ไฟล์:วิหาร วัดโพธาราม (บ้านคอยเหนือ) 2.jpg|ภายนอกวิหาร ปัจจุบัน
ไฟล์:อุโบสถ วัดโพธาราม (บ้านคอยเหนือ) 2.jpg|อุโบสถ และกำแพงแก้ว
ไฟล์:อุโบสถ วัดโพธาราม (บ้านคอยเหนือ) 1.jpg|อุโบสถ และซุ้มเสมา
ไฟล์:พระประธาน ในอุโบสถ วัดโพธาราม (บ้านคอยเหนือ).jpg|พระพุทธชินราช (จำลอง)

thumb|232x232px|รูปเหมือนพระครูโอภาสพุทธิคุณ (หลวงพ่อกอง โอภาสโก) อดีตเจ้าอาวาส

## ปูชนียวัตถุ และปูชนียสถาน

* **วิหาร (อุโบสถหลังเก่า)** สร้างเมื่อใดไม่ปรากฏหลักฐาน บริเวณโดยรอบตัวอาคารในอดีต มีใบเสมาหินทรายแดงรูปแบบสมัยกรุงศรีอยุธยาตอนปลาย (ปัจจุบันถูกเก็บรักษาไว้ที่อื่น) ตัวอาคารมีรูปแบบทางสถาปัตยกรรมส่วนฐานแอ่นโค้งคล้ายท้องสำเภา อันเป็นรูปแบบนิยมในสมัยกรุงศรีอยุธยาตอนปลาย วิหารหลังนี้มีช่องประตูเป็นรูปแบบเฉพาะ คือ อยู่ริมขอบด้านหน้า แทนที่จะเป็นบริเวณกึ่งกลางอย่างที่พบเห็นโดยทั่วไป รูปแบบนี้สามารถเปรียบเทียบได้กับวิหารที่วัดบ้านกร่าง อำเภอศรีประจันต์ จังหวัดสุพรรณบุรี และวิหารที่วัดหนองหลวง อำเภอหนองหญ้าไซ จังหวัดสุพรรณบุรี อันเป็นลักษณะนิยมในสถาปัตยกรรมพื้นถิ่นแถบนี้ ในอดีตมีการซ่อมแซมวิหารหลังนี้แล้วหลายครั้ง กรมศิลปากรดำเนินการบูรณะเมื่อ พ.ศ. 2551 ขึ้นทะเบียนตามพระราชบัญญัติโบราณสถาน โบราณวัตถุ ศิลปวัตถุและพิพิธภัณฑสถานแห่งชาติ เมื่อวันที่ 25 มกราคม พ.ศ. 2556

* **พระพุทธรูปในวิหาร** มีพระนามว่า หลวงพ่อเพชร หลวงพ่อเงิน และหลวงพ่อทอง เป็นพระพุทธรูปเก่าแก่คู่วิหาร ในอดีตถูกโจรกรรมทุบทำลายเสียหาย ต่อมาทางวัดจึงดำเนินการบูรณะขึ้นใหม่
* **อุโบสถ** สร้างเมื่อ พ.ศ. 2535 โดยการอุปถัมภ์ของพระครูสุวรรณวิสุทธิ์ (เจริญ ปภาโส) อดีตเจ้าคณะอำเภอดอนเจดีย์ อดีตเจ้าอาวาสวัดธัญญวารี จัดงานผูกพัทธสีมาระหว่างวันที่ 9 - 17 มกราคม พ.ศ. 2536 ( 9 วัน 9 คืน)
* **พระประธานในอุโบสถ** เป็นพระพุทธชินราช (จำลอง) คณะศิษยานุศิษย์เสด็จพ่อเทพจักรี สร้างถวายเป็นพระประธานประจำอุโบสถ ประดิษฐานเมื่อวันที่ 1 พฤศจิกายน พ.ศ. 2535
* **มณฑปหลวงพ่อกอง** สร้างโดยคณะศิษย์พระครูโอภาสพุทธิคุณ (กอง โอภาสโก) โดยการนำของนายประนันท์ นางนวลปราง ศรีหมากสุก เพื่อเป็นสถานที่ประดิษฐานรูปเหมือนหลวงพ่อกอง เมื่อ พ.ศ. 2536
* **รูปเหมือนหลวงพ่อกอง** พระครูโอภาสพุทธิคุณ (กอง โอภาสโก) อดีตเจ้าอาวาส ปัจจุบันประดิษฐานบนศาลาการเปรียญ

## เทศกาล และงานประจำปี
**วันบูรพาจารย์** พิธีบำเพ็ญกุศลทักษิณานุปทาน วันคล้ายวันมรณภาพพระครูโอภาสพุทธิคุณ (กอง โอภาสโก) วันที่ 18 ธันวาคม ของทุกปี

## อ้างอิง

โพธาราม
หมวดหมู่:วัดในจังหวัดสุพรรณบุรี
หมวดหมู่:โบราณสถานในจังหวัดสุพรรณบุรี